b'\n_START_ARTICLE_\nV\xc3\xb5run kunta\n_START_SECTION_\nSijainti\n_START_PARAGRAPH_\nKunta rajoittuu etel\xc3\xa4ss\xc3\xa4 R\xc3\xb5ugeen, l\xc3\xa4nness\xc3\xa4 Antslaan, pohjoisessa Kanepiin, P\xc3\xb5lvaan ja R\xc3\xa4pinaan, id\xc3\xa4ss\xc3\xa4 Setomaahan ja Ven\xc3\xa4j\xc3\xa4\xc3\xa4n. V\xc3\xb5run kaupunki sijaitsee V\xc3\xb5run kunnan keskell\xc3\xa4.\n_START_SECTION_\nHallinto\n_START_PARAGRAPH_\nV\xc3\xb5run kunta muodostettiin vuoden 2017 kuntauudistuksessa yhdist\xc3\xa4m\xc3\xa4ll\xc3\xa4 vanha V\xc3\xb5run kunta, v\xc3\xb5rumaalaiset Lasvan, S\xc3\xb5merpalun ja Vastseliinan kunnat sek\xc3\xa4 Oravan kunta P\xc3\xb5lvamaalta. V\xc3\xb5russa on 10\xc2\xa0942 asukasta (1.1.2018)._NEWLINE_Kunta muodostuu Kosen, Parksepan, S\xc3\xb5merpalun, Vastseliinan ja V\xc3\xa4imelan pienkauppaloista (alevik) ja 182 kyl\xc3\xa4st\xc3\xa4 (k\xc3\xbcla). Kunnan hallinnollinen keskuspaikka on V\xc3\xb5run kaupunki.\n_START_SECTION_\nLiikenne\n_START_PARAGRAPH_\nValtatie 2 Tallinnasta Riian\xe2\x80\x93Pihkovan valtatielle kulkee V\xc3\xb5run kautta. Rautatiet Valgan raja-asemalta Koidulan raja-asemalle ja Tartosta Koidulaan kulkevat V\xc3\xb5run kautta.'